recursal/SuperWikiNEXT-32B huggingface dataset:
פירוש נוסף ערך זה עוסק בצייר ישראלי. אם התכוונתם לקצין בכיר, שהיה ראש רשות החירום הלאומי וסגן ראש המטה לביטחון לאומי, ראו זאב צוק-רם.

**זאב צוק** (26 באפריל 1953 - 13 בנובמבר 2020) היה צייר ישראלי.

סגנונו היה סוריאליסטי-פיגורטיבי.

ביוגרפיה
--------

זאב צוק עסק באמנות משחר ילדותו, היה תלמידם של הציירים אבשלום עוקשי ועמנואל סלע. התמחותו העיקרית הייתה בעבודות שמן על קנבס ואקוורל.

צוק הציג בתערוכות יחיד וקבוצתיות, ציוריו זכו להכרה וכמה מהם הוענקו על ידי גורמים ציבוריים כמחוות אמנותיות לדיפלומטים ומדינאים:

* ציורו חאן אל-עומדאן (אקוורל) הוענק על ידי עיריית עכו לשר התרבות והתיירות הצרפתי, מישל קריפו.
* יצירתו חומות עכו (שמן על קנבס), הוענקה ב-1984 לראש הממשלה שמעון פרס. היצירה התנוססה בטרקלין בית ראש הממשלה שנים רבות.

בשנת 1992 סיים את כתיבת רומן ביכוריו מכת מבכירות, רומן אוטוביוגרפי, העוסק בנישואיו לעלמה צרפתייה, צעירה ממנו בשנים, נדודיהם על-פני שלוש יבשות, התלאות והאסונות הפוקדים אותם עד לשובו לישראל. הספר יצא לאור בהוצאות ירון גולן ועלים, על כריכת הספר הודפסה יצירתו של צוק "אפוקליפסה".

בשנת 2020 יצא לאור ספרו השני עץ הערמונים המשלב בין סיפור חיים אמיתי של אביו יצחק קונציצקי בשואה לבין רומן היסטורי המבוסס על תחקיר היסטורי אודות הפרטיזנים בבלארוס וספינות המעפילים של ניצולי השואה בדרכם לארץ-ישראל.

החל משנות ה-80, עסק בהתנדבות בהדרכת ילדים ובני נוער בתחום התמחותו, הציור.

גלריה
-----

|  |
| --- |
| * הנעת גלגלי המחשבההנעת גלגלי המחשבה
* אפוקליפסהאפוקליפסה
* המטיף מסנטה אניזההמטיף מסנטה אניזה
* רוקמת התחרהרוקמת התחרה
* מונומנט לננסימונומנט לננסי
* מדברמדבר
* המלאך השומרהמלאך השומר
* החומה המערביתהחומה המערבית
 |

קישורים חיצוניים
----------------

ויקישיתוף מדיה וקבצים בנושא **זאב צוק** בוויקישיתוף
* זאב צוק - פרופיל אמן באתר all-art
* מכת מבכירות (דף הספר באתר "גוגל ספרים" ספר זמין ברשת)

הערות שוליים
------------

1. ↑  זאב צוק באתר GRAVEZ
2. ↑  יצירה זו אף נחשפה בצילום שער המוסף לסופ"ש של "מעריב" באוגוסט 1984.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007521184705171
* ISNI: 0000 0000 5237 1146
* LCCN: nr93029786
* VIAF: 14644489
* WorldCat: lccn-nr93029786

 |
**לאונרדו דל וקיו** (באיטלקית: **Leonardo Del Vecchio**;‏ 22 במאי 1935 – 27 ביוני 2022) היה איש עסקים איטלקי, יושב ראש ומייסד חברת לוקסוטיקה. החברה היא יצרנית וקמעונאית המשקפיים והעדשות הגדולה בעולם, החברה מעסיקה 77,734 עובדים ובבעלותה מעל 7,000 חנויות ברחבי העולם. על פי מגזין פורבס, דל וקיו היה האדם השני בעושרו באיטליה עם שווי הון שנאמד ב-18.7 מיליארד דולר, והאדם ה-37 בעושרו בעולם.

ביוגרפיה
--------

דל וקיו נולד במילאנו למשפחה דלת אמצעים. אביו נפטר חמישה חודשים טרם לידתו. הוא נמסר לאימוץ במשפחת אומנה מאחר שאמו לא יכלה לדאוג לו כלכלית. החל את הקריירה שלו בתור שוליה של מעבד מתכות, אך החליט לרתום את הידע שלו בעבודה עם מתכת כדי ליצור מסגרות למשקפיים. לכן, עבר בשנת 1961 לאגורדו בנפת בלונו, מקום מושבה של תעשיית יצרני המשקפיים באיטליה. לחברה שהקים בשותפות קרא לוקסוטיקה. בשנת 1967 החל למכור מסגרות שלמות של משקפיים, העסק גדל ונהפך לרווחי מאוד כבר בשנת 1971.

בשנת 1974 רכש חברת הפצה איטלקית. בשנת 1981 פתח סניף בגרמניה. החברה צמחה וגדלה ובשנת 1988 בין חברות העיצוב שאיתן שיתף פעולה נמנתה חברת ארמני.

נפטר במילאנו ב-27 ביוני 2022.

קישורים חיצוניים
----------------

ויקישיתוף מדיה וקבצים בנושא **לאונרדו דל וקיו** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 1271362295
* ISNI: 0000 0000 3700 8904
* LCCN: n2002096985
* VIAF: 78142468
* WorldCat: lccn-n2002096985

 |
**ג'וליאן פובר** (מצרפתית: **Julien Faubert**; נולד ב-1 באוגוסט 1983) הוא כדורגלן צרפתי המשחק בעמדת הקשר בקבוצת אטואל פראג'וס סן רפאל מהליגה הרביעית בצרפת.

קריירת מועדונים
---------------

יליד העיר לה האבר, פובר התקדם במחלקות הנוער של המועדון קאן משנת 1998, והחל את הקריירה שלו כמגן ימני. בעקבות מהירותו הגבוהה ויכולת ההגבהות שלו, הוסב לעמדת הקשר הימני. הוא ערך את הופעת הבכורה שלו בקבוצה הבוגרים של קאן בעונת 2001-2000, בגיל 18. הוא במהרה רכש לעצמו מקום של קבע בהרכב הקבוצה, ולבסוף משך את עיניהן של מועדוני ליגת העל הצרפתית. ז'ירונדן דה בורדו החתימה אותו בשנת 2004, והוא שיחק בקבוצה במהלך 96 משחקים, וגם היה שותף למשחקיה במסגרת ליגת האלופות.

ב-23 ביוני 2007, העיתון הצרפתי ל'אקיפ דיווח שפאובר על סף חתימה על סך 6.5 מיליון אירו במועדון הסקוטי גלאזגו ריינג'רס. למרות כל זאת, ב-1 ביולי, הוא הוחתם לבסוף על ידי וסטהאם יונייטד תמורת 6.1 מיליון לירות שטרלינג. הוא סבל מקרע בגיד אכילס אחרי משחק קדם העונה ב-17 ביולי, נגד המועדון הצ'כי סיגמה אולמוץ, כאשר הצפי לחזרתו לכשירות נמדד לכחצי שנה. הוא ערך את הופעת הבכורה הרשמית שלו במועדון הלונדוני בתור מחליף בשלהי המשחק הביתי נגד פולהאם ב-12 בינואר 2008. עונתו הראשונה באנגליה לוותה בפציעות מתמשכות, והוא שיחק בסך הכל ב-8 משחקים בכל המסגרות עבור וסטהאם יונייטד.

פובר קיבל אישור לנהל משא ומתן עם ריאל מדריד ב-30 בינואר 2009, כאשר המעבר שלו לספרד בוצע יום אחד בלבד לאחר מכן, לאחר שחתם על חוזה השאלה עד סוף עונת 2008-2009, תמורת סכום של 1.5 מיליון פאונד עם אופציה לרכישתו על ידי ריאל בתום החוזה. פובר שיחק את משחקו הראשון עבור המועדון הספרדי ב-7 בפברואר 2009, בניצחון 1-0 נגד ראסינג סנטנדר. לבסוף ריאל מדריד החליטה שלא לרכוש אותו, והוא חזר לווסטהאם.

ב-27 ביוני 2012 חתם לשלוש שנים באלאזיספור הטורקית לשלוש שנים. לאחר חצי עונה בטורקיה חתם בבורדו הצרפתית ובמדיה שיחק עד תום עונת 2014/2015. ב-17 בינואר 2017 חתם באינטר טורקו הפינית.

בינואר 2018 חתם בבורנאו מליגת העל האינדונזית.

קריירה בינלאומית
----------------

פובר ערך את הופעת הבכורה עבור נבחרת צרפת ב-16 באוגוסט 2006, במשחק נגד בוסניה והרצגובינה. הוא לבש את החולצה מספר 10, והפך לשחקן הראשון שמשחק תחת מספר זה מאז פרישתו של זינדין זידאן. הוא חתם את הופעת הבכורה שלו בזכות שער ניצחון שכבש בדקה האחרונה של המשחק, וחתם על תוצאת המשחק 2-1 עבור נבחרתו.

מאחר שפובר ערך רק הופעה אחת בנבחרת שהיא לא במסגרת רשמית, על פי חוקי פיפ"א הוא רשאי לייצג נבחרת אחרת. באוקטובר 2014 ערך את הופעת הבכורה שלו בנבחרת מרטיניק בתיקו 1-1 נגד קוראסאו במסגרת מוקדמות גביע האיים הקריבים בו גם כבש את שער הבכורה שלו בנבחרת.

קישורים חיצוניים
----------------

ויקישיתוף מדיה וקבצים בנושא **ג'וליאן פובר** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל המאמן, באתר Transfermarkt
* דף השחקן באתר התאחדות הכדורגל הצרפתית
**קרל אמדאוס הרטמן** (בגרמנית: **Karl Amadeus Hartmann**;‏ 2 באוגוסט 1905, מינכן – 5 בדצמבר 1963, מינכן) היה מלחין גרמני. יש הרואים בו את גדול הסימפוניקאים הגרמנים במאה ה-20.

ביוגרפיה
--------

הרטמן למד באקדמיה של מינכן בשנות ה-20. הוא עזב כליל, מרצונו החופשי, את חיי המוזיקה בגרמניה במשך התקופה הנאצית, בלי לעזוב את גרמניה ואף אסר לנגן שם את יצירותיו. השלטון הנאצי גינה יצירה מוקדמת שלו, "מיזררה" (1933-1934), שבוצעה לראשונה בפראג ב-1935); אולם המוזיקה שלו נוגנה ופרסומו המשיך וגדל בארצות שמחוץ לגרמניה. בראשית שנות ה-30 החל בקשר של מדריך-בן חסות עם הרמן שרכן, שנמשך עד סוף חייו, ובתקופת המלחמה היה לתלמידו של אנטון וברן.

אחרי מלחמת העולם השנייה, הרטמן סיים מספר יצירות איכותיות, מהן ידועות ביותר שמונה סימפוניות. המוכרת ביותר היא אולי הראשונה, המוכתרת בשם "ניסיון ליצור רקוויאם" (Versuch eines Requiems). ראשיתה של יצירה זו בשנת 1936 כקנטטה לאלט סולו ותזמורת, מבוססת פחות או יותר על כמה שירים נבחרים של וולט ויטמן. תוך זמן קצר נודעה בשם "חיינו: קטע סימפוני" (Unser Leben: Symphonisches Fragment) וכוונה כאמירה על מצבם העגום של אמנים ובעלי השקפות ליברליות בראשית המשטר הנאצי. אחרי תבוסת הרייך השלישי במלחמת העולם השנייה, התבררה לאשורה זהות קורבנותיו האמיתיים של המשטר ושם הקנטטה שונה ל-"קטע סימפוני: ניסיון ליצור רקוויאם" בכוונה לחלוק כבוד למיליוני הנספים בשואה. הרטמן עיבד את היצירה בשנים 1954-1955 לסימפוניה הראשונה שלו ולבסוף פרסם אותה בשנת 1956.

סגנונו של הרטמן לקטני. ביצירותיו המוקדמות ניכרת בבירור השפעתם של מאהלר ואנטון ברוקנר, כמו גם הניב הקונטרפונקטי של מקס רגר. בהמשך אימץ אי-אילו תכונות סגנון של המלחינים הנאו-קלאסיים כדוגמת פאול הינדמית וסטרווינסקי בתקופתו הביניים ביצירתו. אף כי למד אצל וברן והבין את שנברג, השפעתו של ברג בולטת ביצירתו יותר מאלה של שני החברים האחרים באסכולה הווינאית השנייה.

הרטמן היה לאישיות חשובה אחרי מלחמת העולם השנייה כמארגן סדרת הקונצרטים "מוזיקה ויוה" במינכן, גרמניה. הוא יצר את הסדרה כדי לחדש את היכרותה של החברה הגרמנית עם היצירות המודרניות, שהשמעתן נאסרה בכפוף למדיניות האסתטיקה של המפלגה הנאציונל-סוציאליסטית.

קישורים חיצוניים
----------------

ויקישיתוף מדיה וקבצים בנושא **קרל אמדאוס הרטמן** בוויקישיתוף

* קרל אמדאוס הרטמן, במסד הנתונים הקולנועיים IMDb (באנגלית)
* קרל אמדאוס הרטמן, במסד הנתונים הקולנועיים KinoPoisk (ברוסית)
* קרל אמדאוס הרטמן, באתר ספוטיפיי
* קרל אמדאוס הרטמן, באתר קומפוניסטן דר גנווארט
* קרל אמדאוס הרטמן, באתר MusicBrainz (באנגלית)
* קרל אמדאוס הרטמן, באתר Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007262300105171
* BIBSYS: 90962694
* BNE: XX1639934
* BnF: cb13895011p (data)
* CANTIC: a11025414
* CiNii: DA11734072
* GND: 118546309
* ISNI: 0000 0001 2130 5485
* LCCN: n80161628
* LNB: 000058345
* MusicBrainz: cc6b389a-0644-4363-91f8-9852140f13f4
* NDL: 01130957
* NKC: js20031006005
* NLA: 35093673
* NTA: 068428677
* RERO: 02-A003350800
* SNAC: w6ng4t2w
* SUDOC: 033075883
* Trove: 824684
* VcBA: 495/177982
* VIAF: 44485227
* WorldCat: lccn-n80161628

 |
**לאונרדו טורנאבוני** (באיטלקית: **Leonardo Tornabuoni**; יליד פירנצה, 1494? – רומא, 1540) היה מדינאי ואיש דת קתולי איטלקי.

 סמל בית טורנאבוני

ביוגרפיה
--------

הוא היה בנם של לורנצו טורנאבוני, ממשפחת טורנאבוני, מהאצולה העירונית המקושרת למשפחת מדיצ'י וג'ובאנה דלי אלביצי. הוא פיתח קריירה כנסייתית בצילו של האפיפיור מבית מדיצ'י לאו העשירי.

### הבישוף של סנספולקרו

ב-1 באוקטובר 1520 האפיפיור לאו העשירי הכיר בזכות הירושה של גאלאוטו גרציאני כבישוף סנספולקרו.

ב-15 באפריל 1522 נפטר גרציאני במהלך מגפה, ולמחרת השמרנים המפוארים, כששמעו את הידיעה, בחרו פה אחד שמונה אזרחים למסירת משרת הבישוף לידי לאונרדו טורנאבוני. ב-14 בינואר 1524, עם עיכוב ככל הנראה עקב המגפה, הוא החל את הכהונה בראש הדיוקסיה. איתו נפתחת "השושלת האפיסקופלית" של בני טורנאבוני בסנספולקו, שעל כיסאה יחליפו ארבעה מבני משפחה זו בשנים 1522 ל-1598.

דיוקסיה סנספולקרו הוקם רק לפני מספר שנים ולכן טורנאבוני החל מיד ליצור את המוסדות השלטוניים של המחוז הכנסייתי. בשנת 1524 הכריז על הכנסייה הראשונה של הדיוקסיה, בראשותו של הכומר, הרופא דונאטו בוצ'י מפירנצה; בשנת 1525 ערך ביקור ראשון. באותה שנה קיבל את פני האפיפיור קלמנס השביעי שעבר בעיר ואירח אותו באפיסקופ. בשנת 1538, בעוד העיר נקרעה על ידי מאבקים מזוינים בין פלגים, קידם עבודת נחת רחבה, שהופקדה בידי נזיר הקפוצ'ין ג'וזפה דה פרמו. יתר על כן, שוב בשנת 1538 ארגן מחדש את אחת-עשרה האחוות העירוניות, והקצה לכל אחת מטלות צדקה או משימות ספציפיות.

### בישוף אג'אצ'יו

ב-24 במרץ 1539 העביר אותו האפיפיור פאולוס השלישי לבישופות אג'אצ'יו בקורסיקה. הוא מת ברומא בשנת 1540, בגיל 46 בערך.

הערות שוליים
------------

1. ↑  Archivio Segreto Vaticano, *Acta Vicecancellarii*, 2, c. 162v
2. ↑  Archivio Storico Comunale di Sansepolcro, serie II, reg. 7bis, c. 295v
3. ↑  Gli atti del sinodo si conservano nell'Archivio Vescovile di Sansepolcro, *Acta episcopalia*, I; il discorso introduttivo è tenuto da canonico Giovanni Maria Graziani.
4. ↑  E. Agnoletti, *I Vescovi di Sansepolcro*, I, Sansepolcro 1972, pp. 22-29

|  |  |
| --- | --- |
| בקרת זהויות עריכת הנתון בוויקינתונים | 
* HDS: 026564
* VIAF: 5224154260829724480004
* WorldCat (עם VIAF): 5224154260829724480004

 |
קברו של לורדאן בוונציה
**לאונרדו לורדאן** או **לאונרדו לורדאנו** (באיטלקית: **Leonardo Loredan** או **Leonardo Loredano**; ‏16 בנובמבר 1436 - 12 ביוני 1521) היה הדוכס ה-75 של ונציה. לורדאן כיהן כדוג'ה מאז מינויו, בשנת 1501, ועד פטירתו.

חייו
----

בתקופת שלטונו התרחשה המחלוקת בין ונציה לבין ליגת קמבריה. לאחר מותו של האפיפיור אלכסנדר השישי, בשנת 1503, השתלטה ונציה על טריטוריות בצפונה של מדינת האפיפיור. עם בחירתו של האפיפיור יוליוס השני כיורשו של אלכסנדר, ציפתה ונציה כי האפיפיור (שכונה "הוונציאני" (**Il Veneziano**) בשל תמיכתו בוונציה) יאשר את הסיפוח של הטריטוריות, אולם לאחר המינוי, ובמפתיע, הורה האפיפיור על נידוייה של לה סרניסימה ותושביה, ויצר ברית עם צרפת, האימפריה הרומית הקדושה ומדינות אחרות כנגד ונציה. בעקבות קרב אגנאדלו איבדה ונציה שטחים רבים באיטליה, ולאחר נפילת פדובה הייתה העיר ונציה עצמה בסכנת כיבוש. 

במקביל בשנת 1509 נערך קרב דיו, אשר במסגרתו הביס הצי הפורטוגזי את הצי העות'מאני והצי הממלוכי (אשר נתמכו על ידי ונציה) ובכך שבר את המונופולין הוונציאני על הסחר בתבלינים מהמזרח הרחוק שעבר דרך מצרים ודרך ונציה.

לורדאן איחד את תושבי ונציה בפני הסכנות, והצליח להביא לכיבושה מחדש של פדובה ולכריתת הסכם שלום במסגרתו ויתרה ונציה על השטחים שאיבדה אולם שבה להיות בת ברית של האפיפיור אשר יצא למלחמה באותה עת כנגד צרפת. כאשר ניצחון האפיפיור על צרפת נראה בלתי נמנע, הפר האפיפיור את הסכם השלום עם ונציה. בתמורה, כרתה ונציה הסכם עם לואי ה-12, מלך צרפת, והצליחה לכבוש מחדש את הטריטוריות שהפסידה, ואף הכריחה את האפיפיור לשלם את חובותיו למשפחת לורדאן - בסך של 500,000 דוקטים.

אזכורים תרבותיים
----------------

דיוקן הדוג'ה לאונרדו לורדאן מעשה ידי ג'ובאני בליני ידוע בהיותו אחד הדיוקנים הראשונים אשר צוירו כאשר נשוא הדיוקן מביט הישר קדימה אל הצופה, ולא ניצב בפרופיל (כמקובל בימי הביניים).

קישורים חיצוניים
----------------

ויקישיתוף מדיה וקבצים בנושא **לאונרדו לורדאן** בוויקישיתוף
* לאונרדו לורדאן, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX1680623
* GND: 123057531
* ICCU: UM1V024800
* ISNI: 0000 0001 2129 355X
* LCCN: no2013091845
* NKC: xx0120401
* NLP: A25701216
* NTA: 240063473
* SNAC: w65b0xdc
* SUDOC: 129402621
* ULAN: 500321657
* VcBA: 495/329766
* VIAF: 40276279
* WorldCat: lccn-no2013091845

 |
פירוש נוסף ערך זה עוסק במלחין איטלקי. אם התכוונתם לאיש האשכולות, ראו לאונרדו דה וינצ'י.

**לאונרדו וינצ'י** (באיטלקית: Leonardo Vinci,‏ 1690 - 27 במאי 1730) היה מלחין איטלקי, הנודע ביותר באופרות שלו.

חייו
----

וינצ'י נולד בסטרונגולי (או נאפולי) ולמד אצל גטאנו גרקו בקונסרבטוריון של נאפולי. פרסומו הראשון בא לו מן האופרה בופה שכתב בניב נאפוליטני בשנת 1719; כמו כן חיבר מספר רב של אופרה סריה. הוא התקבל ל"קהילת מחרוזת התפילה" בפורמיילו בשנת 1728 ומת בהרעלה בשנת 1730 - לא 1732, כפי שגורסים לעיתים.

האופרות בופה של וינצ'י, ש- Le Zite 'n Galera משנת 1722 נחשבת על פי רוב לטובה ביותר ביניהן, מלאות חיים, התלהבות ומרץ; האופרות סריה, ש"דידו הנטושה" Didone Abbandonata (רומא, 1728) ו"ארתחששתא" Artaserse (רומא, 1730), שתיהן לליברית של פייטרו מטאסטאזיו, הן הנודעות ביותר מביניהן, מצטיינות בעוצמה נוקבת ובביטוי דרמטי, ששארל בורני משבח את ישירותו העזה. האריה Vo solcando מתוך "ארתחששתא" מדגימה היטב את לסגנונו. 

המקור האנגלי לערך זה נלקח במקורו מן האנציקלופדיה בריטניקה, מהדורת 1911, כיום נחלת הכלל.

קישורים חיצוניים
----------------

ויקישיתוף מדיה וקבצים בנושא **לאונרדו וינצ'י** בוויקישיתוף

* לאונרדו וינצ'י, באתר ספוטיפיי
* לאונרדו וינצ'י, באתר MusicBrainz (באנגלית)
* לאונרדו וינצ'י, באתר פרויקט מוטופיה
* לאונרדו וינצ'י, באתר Discogs (באנגלית)
* לאונרדו וינצ'י, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007282701405171
* BIBSYS: 2005416
* BNE: XX1763648
* BnF: cb139008726 (data)
* CiNii: DA10676196
* GND: 119448009
* ICCU: LO1V133114
* ISNI: 0000 0001 0863 4495
* LCCN: n80023095
* LNB: 000043466
* MusicBrainz: a411f11c-9499-4a46-b2eb-a9a58d1fcb81
* NKC: xx0025198
* NLA: 65960397
* NLK: KAC201892801
* NLP: A20350004
* NSK: 000600306
* NTA: 108061523
* RERO: 02-A005267939
* SELIBR: 211810
* SNAC: w6ff4brv
* SUDOC: 158362438
* Trove: 1050110
* VIAF: 305416804
* WorldCat: lccn-n80023095

 |
(באנגלית: **Power Station at BerkleeNYC**), הידוע בעבר בשם **אולפני אווטאר** (1996–2017) ו**פאוור סטיישן**, הוא אולפן הקלטות במנהטן, ניו יורק סיטי, ארצות הברית. בניין האולפנים מכיל חמישה חללים בסך הכול: A,‏ B,‏ C,‏ G,‏ ו-E, וכן תיאטרון בלאק בוקס (אנ').

היסטוריה
--------

הבניין היה במקור תחנת כוח של Consolidated Edison (אנ'). ב-1977 הוא נבנה מחדש כאולפן הקלטות על ידי המפיק טוני בונג'ובי (אנ') ושותפו בוב וולטרס.

המתחם שונה לאולפני אווטאר (תחת תאגיד הבידור אווטאר) במאי 1996. בשנת 2017, שם האולפנים שונה לפאוור סטיישן בתיאום מיוחד עם Berklee NYC. האולפנים נפתחו מחדש לשימוש בשנת 2020 לאחר שיפוץ מלא, תוך שמירה על חללי האולפנים המקוריים.

מוזיקאים ולהקות
---------------

במרוצת השנים, הקליטו מאות להקות ואמנים אלבומים ושירים באולפנים, ביניהם: וולטר בקר, הקינקס, בוב דילן, ארקטיק מאנקיז, אירוסמית', בלטימורה, Counting Crows, הקלאש, קינגס אוף ליאון, מארק אנתוני, The B-52's, טוני בנט, מייקל ברקר, Devo, אריק קלפטון, בון ג'ובי, דייר סטרייטס, דוראן דוראן, Dream Theater, ברוס ספרינגסטין, ג'ון לנון, בילי ג'ואל, סרז' גינסבורג, הסטרוקס, בריאן אדמס, ברנדט פיטרס, פט מתיני, קית' ג'ארט, ניל יאנג, ג'אקו פסטוריוס, הארי קוניק ג'וניור, איגי פופ, מדונה, Journey, מיוז, ג'ורג' מייקל, בטי קרטר, סם 41, ג'ון מאייר, מובי, ונסה ויליאמס, בלונדי, פורקיופיין טרי, ג'ואן ג'ט, דייוויד בואי, לאסט שאדו פאפטס, גאנג סטאר, סטיבי ריי וון, Weather Report, ג'ון באטיסט, ומפייר ויקנד, ליידי גאגא, קארלי סימון ורוקסי מיוזיק.

קישורים חיצוניים
----------------

ויקישיתוף מדיה וקבצים בנושא **פאוור סטיישן** בוויקישיתוף
* אתר האינטרנט הרשמי של פאוור סטיישן

הערות שוליים
------------

1. 1 2  Power Station at BerkleeNYC, Power Station at BerkleeNYC (ב־American English)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: c8e0e536-3776-44a3-82d3-7e95f332e097

 |
**חאג'י איברהים בארי** (בצרפתית: **Hadji Ibrahim Barry**; נולד ב-8 בדצמבר 1992) הוא כדורגלן גינאי המשחק בעמדת החלוץ בפיוצ'ר.

קריירת מועדונים
---------------

בארי נולד בגינאה ובגיל 14 היגר עם משפחתו לארצות הברית, בה התחיל לשחק כדורגל. בשנת 2012 הצטרף לקבוצת הכדורגל של המכללה הקהילתית מונרו. שנתיים לאחר מכן הצטרף לקבוצת הכדורגל של אוניברסיטת מרכז פלורידה.

בדראפט 2016 נבחר במקום ה-13 על ידי אורלנדו סיטי והצטרף לשורותיה. ב-6 במרץ 2016 הוא ערך את הופעת הבכורה שלו ב-MLS נגד ריאל סולט לייק.

ב-15 בינואר 2018 חתם בסוופ פארק ריינג'רס מה-USL.

ב-18 בדצמבר 2018 חתם בעירוני קריית שמונה מליגת העל.

ב-30 ביולי 2019 בארי חתם באוטווה פיורי.

בינואר 2020, בארי חתם בקרוליינה הצפונית.

ב-26 בינואר 2021 חתם בארי בקולורדו ספרינגס סוויצ'בנקס.

באוקטובר 2022 הצטרף לפיוצ'ר מליגת העל המצרית.

קריירה בינלאומית
----------------

ב-18 בנובמבר 2018 ערך את הופעת הבכורה שלו בנבחרת גינאה בתיקו 1-1 נגד חוף השנהב.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams

הערות שוליים
------------

1. ↑  שלום אלבז, ‏החלוץ חאג'י בארי סיכם לשנתיים וחצי בק"ש, באתר ONE‏, 18 בדצמבר 2018

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"חאג'י בארי"**.
הזחה בתחילת פסקאות
**הֲזָחָה** (או **אִינְדֶּנְטַצְיָה**, על פי המקור הלועזי) היא הרחקה של שורה כתובה מהשוליים. הזחה נהוגה בדפוס ובתכנות מחשבים.

הרווח בין השוליים לתחילת השורה הכתובה נקרא **זִיחַ**. בתוכנות רבות, המקש Tab, משמש להזחה.

בדפוס
-----

בסלנג של אנשי הדפוס העבריים קרויה הזחה "אַבְּזָץ" (מהמילה הגרמנית: Absatz - פסקה).

בטקסטים מודפסים נהוג להתחיל פסקה חדשה בהזחה, המבהירה לקורא שלפניו פסקה חדשה. משקל גדול יותר יש להזחה כאשר היא משמשת לתת ביטוי ויזואלי למבנה הלוגי של מסמך כתוב. אחת הדוגמאות הנפוצות היא רשימת סעיפים ותתי-סעיפים, כמו בדוגמה הבאה: 

> 
> **הסיבות הנפוצות לעריכה בוויקיפדיה הן:**
> 
> 
> א. זולתנות. ישנם מספר סוגים של זולתנות: 
> 1. רצון למידע הנגיש לכל.
> 2. רצון לעזור למעוטי יכולת, אשר אין באפשרותם לקנות אנציקלופדיה רגילה.
> 3. רצון לפגוע בתאגידים המרוויחים סכומים מופקעים (לדעת העורכים) ממכירת מידע.
> ב. בידור ועיסוק לשעות הפנאי.
> ג. האדרת האגו.
> 

כפי שניתן לראות, ההזחות, אותן הרחקות מהשוליים, מאפשרות לקורא לראות בצורה קלה מה המבנה הלוגי של הסעיפים הכתובים כאן.

בדפדפות ובמחברות כתיבה, ישנה הזחה מפנים הדף, כדי להקל על כתיבה וקריאה וכדי שהטקסט לא יהיה צמוד מדי לקיפול.

בדף המחברת, הקו אדום מסמן הזחה, המקלה על כתיבה וקריאה

בתכנות מחשבים
-------------

בתכנות מחשבים משתמשים בהזחה באופן נרחב. ברוב שפות התכנות נהוג להזיח כל מבנה מקונן הזחה גדולה במעט מזו של המבנה העוטף אותו. משתמשים בהזחות בתיכנות כאשר כותבים בלוק חדש, למשל אחרי הצהרת פונקציה או מחלקה, בתוך לולאה או תנאי.
בתכנות, ההזחה היא בדרך-כלל לצורך שיפור הקריאות של הקוד הנכתב, שכן רואים היכן נמצאת תחילת שיגרה, ובדיוק מתחתיה (בהפרש של כמה שורות), סופה. עם זאת, קיימות שפות תכנות, כגון פייתון, שההזחה היא חלק מרכזי בהן והיא משפיעה על משמעות הקוד עצמו (ואינה משמשת לאסתטיקה בלבד).

דוגמה לשימוש בהזחה בשפה ויז'ואל בייסיק:

```
Private Sub Command1_Click()
Dim i_Loop As Integer

  For i_Loop = 1 To 20
    If i_Loop = Val(DEMO_Text.Text) Then
      MsgBox "equal"
    Else
      If i_Loop > Val(DEMO_Text.Text) Then
        MsgBox "not found"
        Exit For
      End If
    End If
  Next i_Loop

End Sub
```

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **זיח** |
| ויקישיתוף תמונות ומדיה בוויקישיתוף: **הזחה** |
**קרל ארנשטיין** (בגרמנית:  **Carl Ehrenstein**;‏ 9 בספטמבר 1892 – 10 בינואר 1971), היה סופר, משורר ומתרגם יהודי-אוסטרי.

קורות חיים
----------

קרל נולד בווינה ב-1892. הוא אחיו הצעיר של אלברט ארנשטיין. לאחר סיום לימודיו בבית הספר למד כלכלה במכללה בעיר הולדתו. הוא עבד במספר חברות ביטוח ובנקים. במקביל, בהשראת אחיו אלברט כתב טקסטים ספרותיים. בתיווכו של אחיו פרסם ארנשטיין את הפרסום הראשון שלו "Klagen eines Knaben" ("תלונותיו של נער") אצל המו"ל קורט וולף בלייפציג.

בימי מלחמת העולם הראשונה ארנשטיין העמיד פנים שאיבד את שפיותו, וכך שוחרר משירות בצבא האוסטרו-הונגרי.

במהלך שנות העשרים גר ארנשטיין בברלין ועבד כמבקר תרבות בעיתון מקומי בשם "Die Welt am Abend" ("העולם בערב"). באותו הזמן החל ארנשטיין לתרגם טקסטים מאנגלית לגרמנית, וחיפש אחר מו"לים גרמנים שיפרסמו תרגומים של ספרות אנגלית לגרמנית.

בינואר 1928 נסע ארנשטיין ללונדון כדי למצוא ספרים אנגליים שיוכל לתרגם לגרמנית. הביקור התארך וארנשטיין נשאר בלונדון.

בזמן שהותו בלונדון עבד ארנשטיין עם מו"לים אנגליים, קרא ספרים רבים וכתב עליהם ביקורות, וכך סייע להחלטה האם לתרגם את הספרים. הוא אף החל לחבר שירים באנגלית, אך לא הוציאם לאור.

בשנת 1933 נפל לידיו ספרו של המחבר הגרמני הנס פאלאדה, ממנו התלהב ארנשטיין. בשנים שלאחר מכן כתב ביקורות חיוביות על ספריו של פאלאדה ואף התכתב איתו באופן שוטף, כך למעשה הכניס ארנשטיין את כתביו של פאלאדה לקהל הבריטי.

ארנשטיין נפטר בלונדון בשנת 1970.

מבחר מספריו
-----------

* 1913. Klagen eines Knaben.
* 1921. Bitte um Liebe.

קישורים חיצוניים
----------------

ויקישיתוף מדיה וקבצים בנושא **קרל ארנשטיין** בוויקישיתוף
* מידע על קרל ארנשטיין בקטלוג "מרחב" של הספרייה הלאומית
* ארכיון **קרל ארנשטיין**, בספרייה הלאומית
* סטפן ליט, קרל ארנשטיין: סופר אקספרסיוניסטי, מבקר תרבות וסוכן ספרות, "הספרנים": בלוג הספרייה הלאומית, 31.12.2019
* מגוון פריטים על קרל ארנשטיין באתר הספרייה הלאומית
* עופר אדרת, מכתבים של הנס פאלאדה נמצאו בירושלים, באתר הארץ, 28 בפברואר 2011
* כתבי קרל ארנשטיין בפרויקט גוטנברג (באנגלית)
* קרל ארנשטיין (1892-1971), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007290903105171
* BnF: cb15123656f (data)
* GND: 116383976
* ISNI: 0000 0000 5236 0586
* LCCN: nr99005961
* NTA: 153372710
* VIAF: 10146700
* WorldCat: lccn-nr99005961

 |
**קבוצת נובו נורדיסק** (באנגלית: **Team Novo Nordisk**) היא קבוצת אופני כביש אמריקאית בדרג ה-UCI ProTeam, השני בחשיבותו לקבוצות. הקבוצה נתמכת על ידי חברת התרופות הדנית נובו נורדיסק, וידועה בשל מדיניות הרכש שלה, כשכל אנשי הרוכבים מאובחנים עם סוכרת מסוג 1, וגם מספר אנשי הצוות של הקבוצה, שביניהם הדירקטורים, מאובחנים עם מחלה זו.

היסטוריה
--------

הקבוצה נוסדה בשנת 2008 בידי פיל סוטרלנד וג'ו אלדריג, ונקראה "Team Type 1", במטרה לתת לרוכבים שמאובחנים עם סוכרת להגיע לרמות הגבוהות ביותר של הספורט. בשנת 2010 הפכה הקבוצה למקצוענית, כשעלתה לסבב הפרו קונטיננטל, השני בחשיבותו לקבוצות. באותה העונה הקבוצה גם עלתה מדרגה מבחינת רכש, כשצירפה לזלו בודרוגי, וב-2011 צירפה את אלכסנדר אפימקין, שלבש בעבר את החולצה הצהובה בטור דה פראנס, וזו הייתה הקבוצה האחרונה שאפימקין רכב בה.

ב-2013 הפכה קבוצת נובו–נורדיסק לקבוצה המקצוענית היחידה בעולם שכל רוכביה מאובחנים עם סוכרת. ב-2015 קיבלה הקבוצה הזמנה למונומנט מילאנו - סן רמו, ומאז היא בקביעות למרוץ וזה המרוץ הבכיר ביותר בה היא משתתפת.

סגל הקבוצה
----------

* ניו זילנדניו זילנד היימיש ביידל
* שווייץשווייץ אוליבר ברינגר
* צרפתצרפת מהדי בנהמודה
* בריטניהבריטניה סם ברנד
* אירלנדאירלנד סטיבן קלנסי
* הולנדהולנד חרד דה קייזר
* פינלנדפינלנד ג'ונאס הנטאלה
* אוסטרליהאוסטרליה דיקלאן אירווין
* הולנדהולנד בריאן קמסטרה
* הונגריההונגריה פיטר קוצ'ור
* ספרדספרד דויד לוזאנו
* אוסטרליהאוסטרליה סמואל מאנדיי
* איטליהאיטליה אנדראה פרון
* צרפתצרפת שארל פלאנה
* איטליהאיטליה אומברטו פולי
* אוזבקיסטןאוזבקיסטן אולוגבק סאיידוב

קישורים חיצוניים
----------------

ויקישיתוף מדיה וקבצים בנושא **קבוצת נובו נורדיסק** בוויקישיתוף
* 

* אתר האינטרנט הרשמי של קבוצת נובו נורדיסק (באנגלית)
* קבוצת נובו נורדיסק, ברשת החברתית פייסבוק

* קבוצת נובו נורדיסק, ברשת החברתית טוויטר

* קבוצת נובו נורדיסק, ברשת החברתית אינסטגרם

* קבוצת נובו נורדיסק, ברשת החברתית LinkedIn

* קבוצת נובו נורדיסק, סרטונים בערוץ היוטיוב

הערות שוליים
------------

1. ↑  Team Type 1 becomes Team Novo Nordisk, all-diabetic roster in 2013, VeloNation.com

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"קבוצת נובו נורדיסק"**.
פירוש נוסף ערך זה עוסק בקבוצה המוקמת לקידום מטרות בעבודה. אם התכוונתם לקבוצה מחתרתית מקרב יהודי סלובקיה שפעלה במלחמת העולם השנייה, ראו קבוצת העבודה; אם התכוונתם לקבוצת תיאטרון, ראו קבוצת עבודה (אנסמבל תיאטרון).
**קבוצת עבודה** או **קבוצת משימה** (באנגלית: **Working Group**) היא קבוצת אנשים העובדים תוך שיתוף פעולה רב תחומי לשם השגת מטרה משותפת או לביצוע פרויקט משותף. לרוב תהייה זו חבורה של עובדים המועסקים במסגרת ארגונית משותפת המייצרת או מפיקה מוצר או שירות, לעיתים תהייה זו קבוצת חוקרים העובדים על פעילויות מחקר חדשות, שיהיה קשה לפתח בשיטות הארגון המסורתיות. במקרים אחרים יכולה זו להיות קבוצה שנועדה להפיק מסמך, לקבוע תקינה או למצוא פתרון לבעיה. 

מקרים פרטיים של קבוצת עבודה הם:

* ועדה
* צוות חשיבה
* קבוצת עבודה שמטרתה לגרום לשיפור מתמשך
* קבוצת ייעוץ טכני
* מעגל איכות
* קבוצת מוזיקאים או שחקנים הנפגשים להעלות מופע משותף

תוחלת החיים של קבוצת עבודה יכולה להשתרע בין חודשים ספורים לבין שנים רבות. לקבוצות מעין אלה יש לעיתים קרובות נטייה לשאוף להמשך קיום גם לאחר שהמשימה הושגה, ומכאן הצורך לפרק קבוצת עבודה אחרי שהיא סיפקה פתרון לבעיה שלשמה כונסה. הכללים למי מותר להיות חלק מקבוצת עבודה וכיצד קבוצת עבודה מקבלת החלטות, משתנים באופן ניכר בין ארגונים.

במעבר מעבודה עצמאית לעבודה משותפת בקבוצה נדרשת מחברי הקבוצה הדדיות ושיתוף פעולה מלא בינם לבין עצמם, תוך התגברות על אגו ועל חילוקי דעות אישיים ומקצועיים. וכן התגברות על בטלנות חברתית שהיא התופעה בה אדם משקיע פחות מאמץ בעבודה מאשר היה משקיע לו היה מבצע את העבודה לבדו. בקבוצת עבודה קיימת סינרגיה בין החברים הנובעת מתרומות שונות של כל אחד מחברים, שכל אחד מהם בעל ידע והשקפה שונה על הפרויקט המשותף. הידע השונה ומיומנויות שונות משלימים זה את זה לצורך הגשמת הפרויקט בצורה אופטימלית. יתרון נוסף הוא שהחלטה שגויה יכולה להיות ממוזערת כי יותר אנשים, בעלי רקע שונה, צופים בתהליך ובוחנים אותו. 

בארגונים גדולים יש להבדיל בין עבודת צוות לבין קבוצת עבודה. אמנם בשני המקרים יש לכידות קבוצתית אבל יש שני הבדלים מהותיים: צוות הוא חלק מהמבנה הארגוני הפורמלי בעוד שקבוצת עבודה כוללת עובדים ממחלקות שונות ברמות היררכיה שונות. בתוך קבוצת העבודה יכול כל חבר לתקשר ישירות עם חבר אחר בקבוצה ולא בעקיפין, באמצעות איש קשר מרכזי, כגון ממונה משותף.

לא כל ארגון תקינה הוא קבוצת עבודה, ארגונים כמו ארגון התקינה הבינלאומי, Internet Engineering Task Force, World Wide Web Consortium נועדו לפעול כל עוד יש צורך בשירותיהם.

קישורים חיצוניים
----------------

* לקסיקון דביר לסוציולוגיה
* Managing Groups and Teams/Social Loafing
* ספר "התנהגות ארגונית" מאת רובינס ג'אדג', מהדורה 14
* צ'ארלס דוהיג, הניו יורק טיימס מגזין, "בהתחלה שלחנו אחד לשני בדיחות מטופשות - אחר כך כבר היו לנו רעיונות מטורפים", באתר TheMarker‏, 1 במאי 2016
פירוש נוסף ערך זה עוסק בעיתונאי. אם התכוונתם לפסיכולוג, ראו זאב קליין (פסיכולוג).

**זאב קליין** (נולד בשנת 1949) הוא עיתונאי, תחקירן ועורך ישראלי.

ביוגרפיה
--------

זאב קליין נולד בלוד. למד בתיכון "גאולה" בתל אביב ואחר כך בתיכון מקיף יהוד. בוגר הסיטי קולג' של ניו יורק. בעל תואר שני מאוניברסיטת TUFTS בבוסטון.

קליין התגייס לצה"ל ב-1967 ושירת בחטיבה 7. במהלך שירותו, לחם במלחמת ההתשה בקרבות ברמת הגולן ובתעלת סואץ. במילואים לחם במלחמת יום הכיפורים ובמלחמת לבנון הראשונה.

משנת 1979 היה תחקירן ראשי בכתיבת אנציקלופדיית "צה"ל בחילו". במסגרת זאת, היה שותף בכתיבת הכרכים "סיירות ומיעוטים", "חיל החימוש וחיל התחזוקה" וכן לכתיבת ערכים בסדרה.

שימש עוזר מחקר של העיתונאים זאב שיף ב"הארץ", יעקב ארז ב"מעריב" ואילן כפיר ב"מעריב".

באמצע שנות ה-80 של המאה ה-20 החל לכתוב בשבעון הכלכלי "כספים" ובהמשך משנת 1990 החל לכתוב ביומון הכלכלי "גלובס". במקביל בשנות ה-80 של המאה ה-20 שימש כתב, בין השאר, בעיתונים "על המשמר" ו"דבר".

בשנת 1988 כתב וערך את הספר "המלחמה בטרור".

החל משנת 2008, משמש קליין ככתב לנושאים כלכליים של העיתון "ישראל היום". לתקופה מסוימת גם שימש גם ככתב בכנסת עבור העיתון.

הערות שוליים
------------

1. ↑  זאב קליין, באתר "ישראל היום"

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007303796905171
* ISNI: 0000 0000 6697 6031
* LCCN: n2009005665
* VIAF: 43787355
* WorldCat: lccn-n2009005665

 |
**זאב שְביידֶל** (נולד ב-25 באפריל 1976 בבלארוס) הוא קרימינולוג ופובליציסט ישראלי, העוסק בטיפול ובכתיבה, פעיל וחוקר הקהילה הדתית ההומוסקסואלית בישראל.

ביוגרפיה
--------

זאב שביידל נולד בבלארוס למשפחה לא דתית, אבל חזר בתשובה בנעוריו. שביידל הוא עובד סוציאלי וקרימינולוג בהכשרתו. 

שביידל, המציג עצמו כאיש טיפול ופעיל בקהילה הגאה הדתית בפרט, כותב על זהות הומולסבית ומתנגד לטיפולי המרה.

שביידל נשוי לבן זוגו, אלון אור, אחיינה של הזמרת עפרה חזה.

עיסוקיו
-------

שביידל מציג עצמו כאיש טיפול ופעיל בקהילה הגאה הדתית בפרט. הוא עובד עם פוגעים מינית ונפגעים.

בעיתון "מקור ראשון" הוא כותב את המדור "בשפה אחרת", הסוקר כתבי עת מן העולם, עם דגש על ניתוח תהליכים גלובליים בתחום הפוליטיקה, התרבות והיהדות העולמית.

בכתיבתו הפובליציסטית במקור ראשון ובכלי תקשורת נוספים הוא מנסה לשלב בין עמדות התומכות בשוויון זכויות לקהילה הגאה לבין עמדות שמרניות ודתיות. שביידל כותב ביקורת ספרים ומפרסם טורי דעה באתר הארץ.

הוא הופיע בתוכניות בטלוויזיה וברדיו כנציג של קהילה זו בתחילת שנות האלפיים, תחילה תחת שם בדוי, "זאב דרור", ובהסוואה, ולאחר מכן בזהותו האמיתית, וניהל את פורום האינטרנט הראשון שעסק בנושא.

מעל דפי עיתונים, כתבי עת ואתרי אינטרנט המזוהים עם הציונות הדתית הרבה להגיב לאמירות הומופוביות.

דעותיו
------

הוא פרסם מאמרים בנושאים הקשורים לחקר ההומוסקסואליות והקהילה הדתית ההומוסקסואלית בישראל. הוא הביע ספק ביעילותם של טיפולי המרה לשינוי נטייה מינית, וטען כי על הקהילה הדתית לקבל את קיומם של הומואים בקרבה כנתון בלתי ניתן לשינוי. לדבריו, הקהילה ההומו-לסבית הדתית בישראל חייבת לפעול משום שההנהגה הרבנית הנוכחית של הציונות הדתית "כשלה כליל- מתן מענה מערכתי כולל למצוקה של הלהט"בים הדתיים."

במכתב פתוח לרב אהרן הראל כתב על ניסיונו האישי הוא טען שרבים מהקהילה, כולל הוא עצמו, הם "בוגרי" ניסיונות כושלים של טיפולי המרה ונישואין שהתפרקו. וכי החיים ללא זוגיות הביאו לדיכאון ומחירים רגשיים בלתי נסבלים.

ראו גם
------

| עיינו גם בפורטלים: |
| --- |
|  | **פורטל להט"ב** |
|  | **פורטל יהדות** |

* חברותא - הומואים דתיים
* בת קול - נשים דתיות לסביות ביסקסואליות טרנסג'נדריות וקוויריות
* הו"ד - הומוסקסואלים דתיים

קישורים חיצוניים
----------------

* 

* זאב שביידל, הבלוג הרשמי
* דיון בתוכנית "לונדון את קירשנבאום" בערוץ 10 עם הקרימינולוג זאב שביידל, 22 בדצמבר 2008
* מושב בנושא טיפולי המרה בהשתתפות זאב שביידל, במהלך כנס ירושלים השנים עשר של עיתון בשבע.

מאמריו:

* זאב שביידל, אח(ר)ים בקרבנו: על מקומם של דתיים הומולסביים בחברה הדתית. **אקדמות** י"ז (2006), 81–110
* זאב דרור, עוצו עצה – על ארגון 'עצת נפש' לטיפול בהומואים דתיים, מייסודו של הרב שלמה אבינר, **דעות** - ביטאון "נאמני תורה ועבודה", 17, עמ' 12–18
* זאב שביידל, ‏"דרושה שיחה מעמיקה יותר", **השילוח** 2, דצמבר 2016
* זאב שביידל, שיחה בפודקסט של רועי יוזביץ, דצמבר 2022

הערות שוליים
------------

1. ↑  דרושה שיחה מעמיקה יותר - השילוח, באתר השילוח, ‏2 בפברואר 2017
2. 1 2 3  zeeviksh, דיון אתי- פניה לרב הראל, באתר על כלל ופרט, ‏2018-07-25
3. ↑  על ההטרדות המיניות בקהילה הגאה- וכל מיני כיוונים של שיח - חברותא הומואים דתיים, באתר חברותא הומואים דתיים, ‏2 באוקטובר 2021
4. ↑  זאב שביידל, באתר הארץ

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007298399205171

 |
**יהודה הירשברג** (30 בנובמבר 1903 – 20 בספטמבר 1960) היה כימאי ישראלי, פרופסור במכון ויצמן. עסק בתחום הפוטוכימיה, ונודע בזכות מחקריו של תופעת הפוטוכרומיזם - שינוי הפיך של צבען של מולקולות בעקבות חשיפה לאור; הירשברג גם העניק לתופעה את שמה. בין השנים 1948–1955 היה הירשברג יושב ראש הסתדרות הכימאים בארץ ישראל, לימים החברה הישראלית לכימיה.

ביוגרפיה
--------

יהודה הירשברג נולד ב-1903 בפולין ועלה לארץ ישראל כחלוץ בשנת 1923. בשנותיו הראשונות בארץ עבד בכמה קיבוצים. בשנת 1925, עם פתיחת האוניברסיטה העברית בירושלים נרשם ללימודים שם ולאחר סיום לימודיו במחזור הראשון של בוגרי האוניברסיטה יצא לבלגיה להמשיך בלימודיו שם במלגת לימודים. לאחר סיום לימודיו באוניברסיטה החופשית של בריסל וקבלת תואר דוקטור (1931) התמנה לאסיסטנט שם.

עם הקמת מכון זיו ברחובות בשנת 1933 נענה הירשברג להזמנתו של חיים ויצמן והצטרף לצוות עובדיו הראשונים, ככימאי הפיזיקלי היחיד במכון. מאז ועד יומו האחרון עבד במוסד, שהיה עם הזמן למכון ויצמן והיה לראש המעבדה לפוטוכימיה וספקטרוסקופיה. 

בשנת 1952 זכה הירשברג בפרס ויצמן למחקרים במדעים מדויקים של עיריית תל אביב-יפו על תגליותיו בתחום הפוטוכרומיזם.

הירשברג נפטר בסתיו 1960 ממחלת לב, בגיל 56. נקבר בבית העלמין הישן ברחובות. הותיר אישה, פרנקה, רופאת עיניים.

פרסומיו
-------

בעריכתו:

* יהודה הירשברג (עורך), **מחקרים בכימיה**: מוגשים על ידי הסתדרות הכימאים בארץ ישראל לפרופ’ חיים וויצמן ליום הולדתו השבעים, ירושלים; (תל אביב: דפוס הפועל הצעיר), תש"ה 1944

לקריאה נוספת
------------

* חוברת שהוציא מכון ויצמן למדע ביום השנה הראשון למותו של פרופ' יהודה הירשברג:

 Hirshberg, Yehuda, in: Who's who Israel, 1956, p. 219.

קישורים חיצוניים
----------------

* ביטאון החברה הישראלית לכימיה, מספר 17, בו תולדות חייהם של יושבי-ראש ונשיאי החברה
* ידיעה, כימאים ישראלים לקונגרס בציריך, דבר, 20 ביולי 1955
* פרופ' יהודה הירשברג, דבר, 21 בספטמבר 1960
* לוי כרמל (ויניק), לזכר נעדרים: יהודה הירשברג, דבר, 29 באוקטובר 1962

* The Israel Chemical Society: Dr. Yehuda Hirshberg 1948-1955, [   *Chemistry in Israel* 17 (December 2004)](הקישור אינו פעיל), 33, באתר החברה הישראלית לכימיה

הערות שוליים
------------

1. ↑  פרופ' יהודה הירשברג ז"ל, חרות, 28 בספטמבר 1960

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007511881905171

 |
**זאב פריאל** (**פרידלנדר**) (20 במרץ 1907 – 16 ביוני 1991) היה מנצח ישראלי.

חייו
----

נולד בברלין בירת גרמניה בשם **וולפגנג פרידלנדר**. אביו, ד"ר משה פרידלנדר, היה דוקטור לפילוסופיה שחקר שפות שמיות ונהרג כחייל בצבא גרמניה במלחמת העולם הראשונה. בילדותו היה חבר בתנועות הנוער של בר-כוכבא ובבלאו וייס. למד פסנתר, תאוריה וניצוח באקדמיה למוסיקה בברלין. לאחר סיום לימודיו באקדמיה ב-1931 נסע לרומא, שם השתלם בניצוח אצל ברנרדינו מולינרי. כמנצח צעיר עבד בתיאטרון העירוני של המבורג ואף ניצח בברלין ובוורשה. במרץ 1933, בעקבות עליית הנאצים לשלטון בגרמניה, פוטר מעבודתו. כחודש לאחר מכן עלה לארץ ישראל והתיישב בתל אביב.

מיד עם הגיעו לארץ חבר למוזיקאים נוספים, וב-16 במאי 1933 ארגן קונצרט סימפוני ראשון בניצוחו. פריאל היה ממיסדי "החברה הפילהרמונית הארצישראלית", שהוקמה באוקטובר 1933 ובראשה עמד מאיר דיזנגוף. החברה קיימה את הקונצרט הראשון שלה בניצוחו של פריאל ב-30 בדצמבר 1933.

בינואר 1934 ניצח על סדרת הקונצרטים של החברה הפילהרמונית בהשתתפות הכנר ברוניסלב הוברמן. סדרה מוצלחת זו הייתה אחד הגורמים ששכנעו את הוברמן להתערב בפיתוח המוזיקה בישראל ודחפו אותו להקים את התזמורת הארץ-ישראלית (לימים התזמורת הפילהרמונית הישראלית).

בשנים 1937–1958 שימש כמנצח אורח בתזמורת הארץ-ישראלית (לימים התזמורת הפילהרמונית הישראלית).

ניצח באופרה העממית הארצישראלית ובאופרה הישראלית.

ב-1934 נשא את הדסה שרמן, מחלוצות החינוך המוזיקלי בישראל ולימים יושבת-ראש התאחדות הבוגרים והחניכים של הגימנסיה העברית "הרצליה".

נפטר בתל אביב ביוני 1991. נקבר בבית העלמין ירקון.

קישורים חיצוניים
----------------

* הקונצרט הראשון של התזמורת הפילהרמונית באתר עיריית תל אביב
* ריאיון עם נעם שריף, באתר "הבמה", אוקטובר 2005

הערות שוליים
------------

1. ↑  רבינוביץ, מ. "על הקונצרט הסימפוני של וולפגנג פרידלנדר", דבר, 17 במאי 1933.
2. ↑  אזרחי, י. "קונצרט סימפוני", טורים, 5 בינואר 1934.
3. ↑  ד.ר. הארץ, 23 בינואר 1934.
4. ↑  טפליץ, א. **סיפורה של התזמורת הפילהרמונית הישראלית**, ספרית פועלים, 1992.
5. ↑  זאב פריאל באתר חברה קדישא ת"א–יפו.

|  |  |
| --- | --- |
| בקרת זהויות עריכת הנתון בוויקינתונים | 
* GND: 1201782724
* VIAF: 1895157704202344440004
* WorldCat: viaf-1895157704202344440004

 |
הרב יהודה שאקו בילדותו (משמאל) עם אמו ואחיו, 1886
הרב **יהודה הכהן שאקו** (1878–1952) היה מורה ומחנך ירושלמי, מזכיר בית הדין באלכסנדריה שבמצרים, ראש השוחטים ואב בית הדין של העדה הספרדית בירושלים.

ביוגרפיה
--------

נולד בירושלים בשנת 1878 (ה'תרל"ח) לבכורה אסתר פינסו ולרב רפאל יהושע הכהן שאקו שהיה מעסקני ומרבני העיר. בצעירותו למד בבית הספר דורש ציון, ומשם המשיך לישיבת תפארת ירושלים, שם למד אצל הרב יצחק אשכנזי ורבי מנחם בכר יצחק. כשבגר נישא למזל דוננא בת אלעזר אליהו מזרחי.

בשנת 1901 (ה'תרס"א) החל לשמש כשוחט של העדה הספרדית ביפו, ובמקביל עסק בהוראה ובחינוך תלמידים. לאחר שש שנים ביפו, נסע למצרים בשליחות בית החולים שער ציון, שם הוצעה לו משרת סופר ומזכיר בית הדין של הרב אליהו בכור חזן שבאלכסנדריה, ונענה לה בחיוב. בתקופה זו מסר במקביל שיעורים לאברכים בישיבת "כתר תורה" המקומית.

בשנת 1910 (תחילת ה'תר"ע) חזר לירושלים והחל לשמש כשוחט של העדה הספרדית בעיר. בד בבד שימש כמורה הראשי לתלמוד בבית הספר דורש ציון במשך 18 שנים.

בשנת 1926 (ה'תרפ"ו), במסגרת הרבנות הראשית, הקים הרב יעקב מאיר ארבעה בתי דין מטעם העדה הספרדית בירושלים, והרב שאקו מונה לשמש כדיין באחד ההרכבים, לצד הרב יוסף מרדכי הלוי ואב בית הדין הרב אברהם פילוסוף. בהמשך כיהנו לצידו כדיינים הרב ברוך בן-חיים הרב עזרא עטיה והרב עובדיה יוסף.

החל משנת 1927 (ה'תרפ"ז) נמנה עם לומדי ורבני ישיבת פורת יוסף, והיה המשגיח האחראי על הלימודים בתלמוד תורה של הישיבה.

בשנת 1941 (ה'תש"א) מונה לכהן כאב בית הדין של העדה הספרדית בירושלים.

הלך לעולמו ב-14 ביולי 1952 (כ"א בתמוז ה'תשי"ב).

פרסם מספר חידושי תורה ופסקי הלכה בנושאי שחיטה, וחלק מחידושיו פורסמו בהמאסף בשנת ה'תרע"ג.

אחיו יוסף הכהן שאקו ניהל במשך שנים רבות את בית הספר של כל ישראל חברים בירושלים.

קישורים חיצוניים
----------------

* משה דוד גאון, "יהודה הכהן שאקו", **יהודי המזרח בארץ ישראל** ח"ב, ירושלים, תרצ"ח, עמ' 656, באתר היברובוקס
* ד. ירושלמי, הראב"ד יהודה הכהן שאקו ז"ל, הבוקר, 31 ביולי 1952, באתר עיתונות יהודית היסטורית
**חאווייר קולסון פרס** (בספרדית: **Javier Culson Pérez**; נולד ב-25 ביולי 1984) הוא אתלט פוארטו ריקני, פעמיים ברציפות סגן אלוף העולם ובעל מדליית ארד אולימפית בריצת 400 מטר משוכות.

הישגיו
------

הישגו הראשון של קולסון בזירה הבינלאומית היה ב-2006, כשזכה במדליית הזהב באליפות האיברו-אמריקאית באתלטיקה שנערכה בעיר הולדתו, פונסה. באוניברסיאדה שנערכה בבנגקוק ב-2007 זכה במדליית ארד. באותה שנה התחרה לראשונה באליפות העולם, שנערכה באוסקה וסיים במקום ה-19, לאחר שבשלב המוקדמות קבע תוצאה של 49.09 שניות ועלה מהמקום השביעי. בשנת 2008 ייצג את פוארטו ריקו באולימפיאדת בייג'ינג וסיים במקום ה-14. 

בשנת 2009 ביצע קולסון התקדמות משמעותית. הוא קבע שיא אישי חדש, 48.29 שניות, שהיה גם לשיא פוארטו ריקו, ובאליפות העולם שנערכה בברלין זכה במדליית הכסף, בשיא אישי חדש נוסף, 48.09 שניות. זכייתו זו הייתה הזכייה הראשונה של ספורטאי פוארטו ריקני במדליה באליפות העולם באתלטיקה. במהלך טורניר שנערך בעירו בשנת 2010 שיפר את שיאו עוד יותר, ירד לראשונה מ-48 שניות, וקבע שיא אישי חדש - 47.72 שניות. באליפות העולם שנערכה בטגו ב-2011 שחזר את הישגו וזכה פעם נוספת במדליית כסף.

במסגרת ליגת היהלום בתחרות שנערכה בפריז כהכנה לאולימפיאדת לונדון (2012) סיים קולסון במקום הראשון בתוצאה 47.78 שניות, שהיוותה את תוצאת השנה בעולם. 

בטקס הפתיחה של האולימפיאדה, נשא קולסון את דגל פוארטו ריקו. במשחקים עצמם זכה במדליית הארד בתוצאה של 48.10 שניות, אחרי פליקס סאנצ'ס מהרפובליקה הדומיניקנית (47.63 שניות) ומייקל טינסלי מארצות הברית (47.91 שניות).

באולימפיאדת ריו דה ז'ניירו (2016) פסל קולסון בגמר.

שיאים אישיים
------------

* ריצת 400 מטר: 45.99 שניות (2012)
* ריצת 800 מטר: 1:49.97 דקות (2011)
* ריצת 400 מטר משוכות: 47.72 שניות (2010)

קישורים חיצוניים
----------------

ויקישיתוף מדיה וקבצים בנושא **חאווייר קולסון** בוויקישיתוף
* חאווייר קולסון, ברשת החברתית טוויטר
* חאווייר קולסון, ברשת החברתית אינסטגרם
* חאווייר קולסון, באתר הוועד האולימפי הבין-לאומי
* חאווייר קולסון, באתר olympedia.org
* חאווייר קולסון, באתר התאחדות האתלטיקה הבין-לאומית
* חאווייר קולסון, באתר ליגת היהלום
* חאווייר קולסון, באתר Track and Field (גברים)

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 198412

 |
**מילאן שקודה** (בצ'כית: **Milan Škoda**; נולד ב-16 בינואר 1986) הוא כדורגלן צ'כי המשחק כחלוצה של קבוצת מלאדה בולסלאב.

קריירת מועדונים
---------------

שקודה החל לשחק כדורגל בקבוצת הילדים של CAFC פראג, בשנת 2001, עבר למחלקת הנוער של קבוצת בוהמיינס פראג. ב-2004, שקודה עלה לסגל הבוגר של קבוצת בוהמיינס, ובילה בה 8 שנים בהן כבש 25 שערים ב-114 משחקי ליגה. ב-2012 עבר לשחק בקבוצת סלביה פראג.

קריירה בינלאומית
----------------

שקודה ערך את הופעתה הבכורה שלו עבור נבחרת צ'כיה ב-12 ביוני 2015, כאשר נכנס כמחליף במקום לוקאש ואצ'ה בדקה ה-79, במהלך משחק הפסד החוץ 2-1 מול איסלנד במסגרת מוקדמות יורו 2016. שקודה כבר את שני שעריו הראשונים בנבחרת, ב-3 בספטמבר 2015, במשחק הניצחון 2-1 מול קזחסטן במסגרת מוקדמות יורו 2016. הוא נכלל על סגל הנבחרת הצ'כית לטורניר הגמר של יורו 2016 בצרפת. ב-17 ביוני 2016, במהלך הטורניר, כבש את השער הראשון של נבחרתו במשחק בו פיגרה 2-0 מול קרואטיה, כאשר את שער השוויון כבש תומאש נסיד, ובסיום המשחק צ'כיה חילצה תיקו קריטי שהשאיר עבורה סיכויים להעפיל לשלב הבא של הטורניר.

קישורים חיצוניים
----------------

ויקישיתוף מדיה וקבצים בנושא **מילאן שקודה** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

| **נבחרת צ'כיה – יורו 2016** |
| --- |
| 1 צ'ך • 
2 קדראבק • 
3 קאדלץ • 
4 גברה סלאסי • 
5 הובניק • 
6 סיבוק • 
7 נסיד • 
8 לימברסקי • 
9 דוצ'קאל • 
10 רוזיצקי • 
11 פודיל • 
12 שקודה •
13 פלאשיל • 
14 קולר •
15 פאבלקה •
16 ואצליק •
17 סוכי •
18 שוראל •
19 קרייצ'י •
20 סקאלאק •
21 לאפאטה •
22 דרידה •
23 קובק •
מאמן: ורבה | צ'כיהצ'כיה |
**טאקנה** (בספרדית: **Tacna**) היא בירת מחוז טאקנה בדרום פרו, במרחק של 35 קילומטרים מצפון לגבול עם צ'ילה.

היסטוריה
--------

עד מלחמת העצמאות של פרו טאקנה הייתה עיירה קטנה. ב-1811 פרנסיסקו אנטוניו דה סלה, רואה חשבון מלכותי, למעשה התחיל את המלחמה בטאקנה עם פתיחת מרד נגד השלטון הספרדי.

מ-1836 על 1839 טאקנה הייתה בירת הקונפדרציה הפרואנית-בוליביאנית קצרת הימים. ב-1841 העיר נכבשה על ידי הצבא הבוליביאני, אך הוחזרה לפרו כעבור שנה בהתאם להסכם שנחתם.

העיר החלה לשגשג כלכלית עד מלחמת האוקיינוס השקט. במהלך המלחמה, שהחלה ב-1879, צ'ילה פלשה לערים טאקנה ואריקה, שהיו אז תחת שלטון פרואני. עם סיום המלחמה ב-1883 נחתם חוזה אנקון, אשר בו נאמר שצ'ילה תשלוט באזור למשך עשר שנים, שלאחריהן ייערך משאל עם שייקבע את עתיד האזור, אך משאל העם לא התקיים בסופו של דבר. טאקנה נותרה תחת שליטה צ'יליאנית בסביבות 45 שנה, במהלכן ניסה השלטון הצ'יליאני לשכנע את האוכלוסייה המקומית לנטוש את עברה כחלק מפרו ולהשתלב לצ'ילה. לבסוף, ב-1929 הצדדים הגיעו להסכמה, כך שצ'ילה תמשיך להחזיק באריקה, בעוד טאקנה תוחזר לפרו אשר קיבלה גם פיצוי בגודל של כ-6 מיליון דולר.

באזור נמצא הר געש טוטופאקה שהתפרץ בעבר מספר פעמים.

כלכלה
-----

כלכלת טאקנה מתבססת בעיקר על חקלאות. היא מייצרת למעלה ממחצית יבול הזיתים במדינה. בנוסף פועל באזור מכרה נחושת חשוב.

חינוך
-----

בעיר פועלות מספר אוניברסיטאות, בהן האוניברסיטה הלאומית חורחה בסדרה גרומן והאוניברסיטה הפרטית של טאקנה.

תחבורה
------

העיר מקושרת במסילת רכבת לעיר אריקה בצ'ילה.

נמל התעופה הבינלאומי קורונל חיל האוויר הפרואני קרלוס סיריאני סנטה רוסה נמצא במרחק של 5 קילומטרים מהעיר ומציע טיסות לערים אחרות בפרו, כמו לימה, בירת המדינה.

ערים תאומות
-----------

* צ'ילהצ'ילה אריקה, צ'ילה
* צ'ילהצ'ילה איקיקה, צ'ילה
* בוליביהבוליביה לה פאס, בוליביה
* ארגנטינהארגנטינה מנדוסה, ארגנטינה
* אקוודוראקוודור אמבטו, אקוודור

קישורים חיצוניים
----------------

ויקישיתוף מדיה וקבצים בנושא **טאקנה** בוויקישיתוף
* 

* אתר האינטרנט הרשמי של טאקנה
* טאקנה, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007555050805171
* GND: 4792384-2
* LCCN: n81032567
* NARA: 10037848
* VIAF: 150104041
* WorldCat: lccn-n81032567

 |
הרב **יהודה הורביץ** (כונה: **רבי יודעלע מעליצער**) (ה'תק"ף - ט' בטבת ה'תרל"ט) היה האדמו"ר השני ממעליץ.

קורות חייו
----------

יהודה הורביץ נולד בשנת ה'תק"ף (בערך) בקולבסוב לרבי יעקב ושפרינצא הורוביץ.
בילדותו אמר עליו סבו רבי נפתלי צבי הורוביץ מרופשיץ "אם תרצו לראות אותי, תסתכלו בפניו של נכדי יודעלע". כשהיה בן שבע נפטר סבו.

נישא לרייזל שרה בתו של רבי מאיר יחיאל שפירא הידוע כ"שרף ממגלניצא". האירוסין התקיימו בביתו של רבי קלונימוס קלמן אפשטיין, בעל המאור ושמש. לאחר חתונתו המשיך בלימודו והיה סמוך על שולחן חמיו. בהמשך חזר לעיר הולדתו ומונה על ידי אביו לסייעו בחלוקת השיריים בעת עריכת השולחן.

בשנת תקצ"ז (1836) בהיותו כבן 18 נפטר אביו והוא הוכתר לרב העיר מעליץ. בהיותו חריף ובקי יצא לו שם כגאון בתורה ואף מחוץ לעיר רבנותו היו סרים למשמעתו, חרף גילו הצעיר שימשו בבית דינו דיינים שהיו מבוגרים ממנו, ביניהם היה גם רבי עוזר ישראל ששימש כדיין גם אצל אביו רבי יעקב ולא היה מחווה את דעתו לפני ששמע את דעתו של הרב הצעיר.

בט' בטבת תרל"ט, יום השבת, נפטר בפתאומיות כשהוא יושב על מיטתו. הוא נטמן באוהל אביו בעיר מעליץ.

רבותיו
------

* אביו רבי יעקב הורביץ
* רבי חיים הלברשטאם מצאנז בעל הדברי חיים, רבי יהודה היה נחשב לאחד המובחרים שבתלמידיו. כאשר הרבה גדולי ישראל יצאו במכתביהם למען כבוד הדברי חיים לקח גם רבי יהודה חלק ביוזמה.
* דודו רבי אליעזר הורוביץ מדז'יקוב

מנהגיו
------

חלק ממנהגיו היו שונים מן המנהגים שנהגו בהם אביו וסבו, לדוגמה, הוא סירב לנהוג בגינוני אדמו"רות והיה מצווה על החסידים שבאו להסתופף בצילו לשוב לביתם. דרכו בתורת החסידות היה בלימוד תורת הנגלה כמו כן לא היה נוהג לומר דברי תורה בעת עריכת השולחן והיה מסתיר את יכולתו לפעול ישועות, תיכף אחר תפילת ערבית היה שוכב לישון וקם בחצות הלילה ועוסק בתורה עד הבוקר.

משפחתו
------

היה נשוי לרייזל שרה. אחרי פטירתו עלתה לארץ ישראל התיישבה בצפת עד לפטירתה בכ"ז בסיון תרמ"ג.

* בנו רבי **נפתלי** - ממלא מקום אביו כאב"ד מעליץ
* בנו רבי **ישראל** - ממעליץ-דזיקוב, אשתו הייתה הרבנית מלכה בת בן דודו רבי מאיר הורוביץ מדז'יקוב האמרי נועם
* בתו הרבנית **פריידא** - אשת רבי צבי אלימלך שפירא אב"ד בערטש (בן רבי אליעזר מלאנצוט בן רבי צבי אלימלך שפירא בעל הבני יששכר)

הערות שוליים
------------

1. ↑  כך בבית היין, בתורת החסידות, אלפסי, חלק א דף 332 מובא כ"ז סיון תרמ"ג
2. ↑  נזר הקודש, הלברשטאם, ברוקלין, אות מ"ח שהיה בן 7 כאשר נסתלק סבו מראפשיץ, נמצא שנולד בערך תק"ף
3. ↑  נזר הקודש, הלברשטאם, ברוקלין, אות מ"ח
4. ↑  בית היין, אהרן הלברשטאם, ברוקלין, תשנ"ט, דף לו
5. ↑  המכתב נדפס בספר כנסת הגדולה ודברי חכמים, למברג, תר"כ, אות ע"ג תחת הכותרת "ואלה דברי הרב הצדיק המפורסם אוהב האמת"
6. ↑  בית היין, שריג ב' פרק ב'
7. ↑  כך כתוב על מצבת קברה בבית החיים בצפת (בספר בית היין דף מ"ז מובא שקבלה בידי המשפחה ששנת פטירתה היא תרס"ג וככל הנראה כשחידשו את המצבה נתחלפה להם ס' ב - מ')
**צוות 3 ניהול והשקעות 1997 בע"מ** (הידועה גם בשם **קבוצת צוות 3**) היא קבוצת חברות ישראליות, אשר הוקמה בשנת 1990, ומשרדיה הראשיים ממוקמים בפארק המדע קריית ויצמן ברחובות. קבוצת צוות 3 עוסקת בתחומי האבטחה, מוקד ומערכות מיגון אלקטרוניות, מערכות אש, ניקיון ושירותים כלליים, כוח אדם, מיון והשמה. נכון לשנת 2014, על פי דירוג החברות של BDI, קבוצת צוות 3 מדורגת בין 5 החברות הגדולות במשק הישראלי, בתחומי האבטחה, שמירה וניקיון.

היסטוריה
--------

קבוצת צוות 3 נוסדה בשנת 1990 על ידי תת-אלוף במיל' יורם גלבוע, ובנו ניר גלבוע, כחברת שמירה ואבטחה. בשנת 1994 יורם גלבוע נפטר מהתקף לב, ובנו ניר המשיך להוביל את ניהול החברות עד היום. בראשית דרכה משרדיה הראשיים של החברה מוקמו בתל אביב, ובהמשך המשרדים הועתקו לרחובות, שם הנהלת הקבוצה ממוקמת עד היום.

חברות בקבוצת צוות 3
-------------------

### צוות 3 שמירה ואבטחה

בשנת 1990 הוקמה חברת צוות 3 שמירה ואבטחה. החברה מספקת פתרונות שמירה ואבטחה מתקדמים במגוון רמות, מבודק ביטחוני ועד למערך אבטחה כולל, עבור מאות לקוחות ברחבי הארץ. החברה מספקת שירות למגוון חברות בסגמנטים שונים, כגון: חברות הייטק, חברות פיננסים, גופים מוסדיים, גופים בינלאומיים, שגרירויות, בנייני יוקרה ועוד. חברת צוות 3 שמירה ואבטחה חברה בארגון הארצי של מפעלי השמירה והאבטחה בישראל. מנכ"ל החברה הוא שמוליק רזון.

### צוות 3 ניקיון ושירותים כללים

בשנת 1992 נוסדה חברת "צוות 3 ניקיון ושירותים כללים", המספקת שירותי ניקיון, אחזקה והדברה. חברת צוות 3 ניקיון ושירותים כללים חברה בארגון חברות הניקיון בישראל. מנכ"ל החברה הוא אודי גונן.

### צוות 3 מוקד ומערכות מיגון

בשנת 1994 קבוצת צוות 3 נכנסה לתחום האבטחה הטכנולוגית, והקימה את חברת "צוות 3 מוקד ומערכות מיגון", המספקת שירותי סיור ומוקד מתקדמים, וכן מבצעת התקנות של מערכות מיגון מגוונות הכוללות: מערכות אזעקה, מצלמות, אינטרקום, בקרת כניסה ועוד. בדצמבר 2013 חברת "צוות 3 מוקד ומערכות מיגון" רכשה את פעילות מוקד 101, ונהפכה למוקד המבצעי השני בגודלו בארץ, המספקת שירותים ל-25,000 מנויי מוקד מוסדיים, עסקיים ופרטיים. חברת צוות 3 מוקד ומערכות מיגון חברה בארגון חברות המוקד בישראל. מנכ"ל החברה הוא אבנר בן אריה.

### שמירה כהלכה 3 בע"מ

בשנת 2006 קבוצת צוות 3 רכשה את חברת שמירה כהלכה 3 בע"מ (הידועה גם בשם **שמירה כהלכה**). חברת שמירה כהלכה מספקת שירותי מוקד, סיור והתקנת מערכות מיגון אלקטרוניות לציבור הדתי והחרדי, על פי צו ההלכה. מנכ"לים במשותף, אבנר בן אריה והרב דניאל גילברט.

### צוות 3 מערכות אש בע"מ

בשנת 2012 קבוצת צוות 3 רכשה את חברת "צוות 3 מערכות אש בע"מ", המספקת שירותי התקנת מערכות גילוי וכיבוי אש כולל: תכנון, ביצוע ותחזוקת המערכות. מנכ"ל החברה הוא אבנר בן אריה.

ועד עובדים
----------

נכון לשנת 2015, קבוצת צוות 3 מעסיקה כ-4,700 עובדים. בשנת 2008 ועד עובדי קבוצת צוות 3 התאגדו, ובחרו בהסתדרות העובדים הכללית החדשה, כארגון היציג של עובדי הקבוצה. קבוצת צוות 3 הייתה לקבוצת השירותים הראשונה בענפי השמירה והניקיון שתמכה בהקמת ועד עובדים.

קישורים חיצוניים
----------------

* אתר האינטרנט הרשמי של קבוצת צוות 3

הערות שוליים
------------

1. ↑  אודות החברה
2. ↑  דירוג במגזר השירותים 2014, BDI.
3. ↑  רונה חזקיה, ‏"אבא אמר שאיתי הוא עובד קשה כמו שעבד בימים שהיה מג"ד", באתר גלובס, 21 באוגוסט 2014
4. ↑  אמנון חביב, "רק החזק שורד", גיליון 19, מרץ 2015, מגזין מצודה.
5. ↑  אנשי עסקים יהודים מלונדון יממנו פרויקט אבטחה בבתי כנסת בישראל